Osnovna škola „Gustav Krklec” Maruševec

Čalinec 78

42243 Maruševec

KLASA: 112-01/20-01/2

URBROJ: 2186-127-01-20-3

Čalinec, 28.2.2020.

**POZIV NA TESTIRANJE**

**TESTIRANJE KANDIDATA** u postupku natječaja za radno mjesto učitelja/ice razredne nastave, na neodređeno puno radno vrijeme, 40 sati tjedno, koji je objavljen dana 20.2.2020. godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole „Gustav Krklec” Maruševec, <http://os-gkrklec-calinec.skole.hr/natjecaji>.

**održat će se dana 5.3.2020. godine, s početkom u 13:00 sati,**

**u Osnovnoj školi „Gustav Krklec” Maruševec, Čalinec 78, 42243 Maruševec**

* 12:45 - Dolazak i utvrđivanje identiteta i popisa kandidata/kandidatkinja
* 13:00 - Pisana provjera (testiranje).
* 14:30 – Razgovor s Povjerenstvom (intervju)

Ako kandidati/kandidatkinja ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom/kandidatkinjom natječaja.

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Osnovnoj školi „Gustav Krklec” Maruševec, obavit će se provjera znanja i sposobnosti kandidata/kinja.

Provjera se sastoji od dva dijela, pisane provjere kandidata/kinja (testiranja) i razgovora (intervjua) kandidata/kinja s Povjerenstvom.

Kandidati/kandidatkinje dužni su ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/kinje prije testiranja.

Testiranju ne može pristupiti kandidat/kinja koji ne može dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne ili potpune.

Nakon utvrđivanja identiteta kandidatima Povjerenstvo će podijeliti testove i listiće sa zaporkama kandidatima.

Po zaprimanju testa kandidat je dužan vlastoručno upisati ime i prezime te zaporku i peteroznamenkasti broj za to označenom mjestu na listić za zaporke, a na test zaporku i peteroznamenkasti broj.

Test se piše isključivo kemijskom olovkom.

Test sadrži 10 pitanja. Predviđeno vrijeme testiranja je 45 minuta. Maksimalni broj bodova je 10.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima/kandidatkinjama

Ukoliko kandidat/kandidatkinja postupi suprotno pravilima testiranja, bit će udaljen s testiranja, a njegov rezultat Povjerenstvo neće priznati niti vrednovati.

Nakon obavljenog testiranja Povjerenstvo utvrđuje rezultat testiranja za svakog kandidata/kandidatkinju koji je pristupio testiranju. Pravo na pristup razgovoru s Povjerenstvom ostvaruje kandidat koji je na testu ostvario najmanje 5 bodova od ukupno 10 mogućih bodova.

Ako kandidat/kinja zadovolji na pisanom testu, poziva se na razgovor s Povjerenstvom.

Razgovor s Povjerenstvom održat će se istog dana.

Ako kandidat/kinja ne pristupi razgovoru s Povjerenstvom u navedenom vremenu ili pristupi nakon vremena određenog za početak razgovora, ne smatra se kandidatom/kinjom natječaja.

Povjerenstvo na razgovoru s kandidatima/kinjama utvrđuje znanja, sposobnosti, interese i motivaciju za rad u Školi.

Smatra se da je kandidat/kinja zadovoljio na razgovoru ako je ostvario najmanje 5 bodova od ukupno 10 mogućih bodova.

Nakon provedenog razgovora (intervjua) Povjerenstvo utvrđuje rang-listu kandidata/kinja prema ukupnom broju bodova ostvarenih na pismenom testiranju i intervjuu.

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19)

2. [Pravilnik o izmjenama i dopuni Pravilnika o načinima, postupcima i elementima vrednovanja učenika u osnovnoj i srednjoj školi](https://www.azoo.hr/userfiles/dokumenti/Pravilnik_o_izmjenama_i_dopuni_Pravilnika.pdf) [(NN 82/19)](https://www.azoo.hr/images/AZOO/Ravnatelji/Pravilnik_o_nacinima_postupcima_i_elementima_vrednovanja_ucenika_u_osnovnoj_i_srednjoj_skoli_Narodne_novine_broj_112-10.pdf)

3. [Pravilnik o kriterijima za izricanje pedagoških mjera](https://www.azoo.hr/images/stories/Pravilnik_o_kriterijima_za_izricanje_pedagoskih_mjera_NN_br_94_2015.pdf) (NN 94/2015)

4. [Pravilnik o izmjeni Pravilnika o kriterijima za izricanje pedagoških mjera](https://www.azoo.hr/images/stories/Pravilnik_o_izmjeni_Pravilnika_o_kriterijima_za_izricanje_pedagoskih_mjera.pdf) (NN 3/2017)

5. [Pravilnik o pedagoškoj dokumentaciji i evidenciji te javnim ispravama u školskim ustanovama](https://www.azoo.hr/images/Pravilnik_o_pedagoskoj_dokumentaciji_i_evidenciji_te_javnim_ispravama_u_skolskim_ustanovama.pdf) (NN 47/2017)

6. Pravilnik o izmjenama i dopunama Pravilnika [o pedagoškoj dokumentaciji i evidenciji te javnim ispravama u školskim ustanovama](https://www.azoo.hr/images/Pravilnik_o_pedagoskoj_dokumentaciji_i_evidenciji_te_javnim_ispravama_u_skolskim_ustanovama.pdf) (NN 41/2019, 76/2019)

7. [Pravilnik o načinima, postupcima i elementima vrednovanja učenika u osnovnoj i srednjoj školi](https://www.azoo.hr/images/AZOO/Ravnatelji/Pravilnik_o_nacinima_postupcima_i_elementima_vrednovanja_ucenika_u_osnovnoj_i_srednjoj_skoli_Narodne_novine_broj_112-10.pdf) (NN 112/10)

8. [Pravilnik o izvođenju izleta, ekskurzija i drugih odgojno-obrazovnih aktivnosti izvan škole](https://www.azoo.hr/images/AZOO/Ravnatelji/Pravilnik_o_izvodenju_izleta_ekskurzija_i_drugih_odgojno-obrazovnih_aktivnosti_izvan_skole_Narodne_novine_broj_67-14.pdf) (NN 67/14)

9. [Pravilnik o izmjenama i dopunama Pravilnika o izvođenju izleta, ekskurzija i drugih odgojno-obrazovnih aktivnosti izvan škole](https://www.azoo.hr/images/AZOO/Ravnatelji/Pravilnik_o_izmjenama_i_dopunama_Pravilnika_o_izvodenju_izleta_ekskurzija_i_drugih_odgojno-obrazovnih_aktivnosti_izvan_skole_NN_81-15.pdf) (NN 81/15)

10. [Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13)](https://www.azoo.hr/images/AZOO/Ravnatelji/Pravilnik_o_nacinu_postupanja_odgojno-obrazovnih_radnika_skolskih_ustanova_u_poduzimanju_mjera_zastite_prava_ucenika_te_prijave_svakog_krsenja_tih_prava_nadleznim_tijelima_Narodne_novine.pdf)

Rezultat ukupnog testiranja i rang-listu kandidata Povjerenstvo će objaviti na web stranici Osnovne škole „Gustav Krklec” Maruševec – <http://os-gkrklec-calinec.skole.hr/natjecaji>.

Poziv za pismeno testiranje objavljen je dana 28.2.2020. godine na mrežnoj stranici Osnovne škole „Gustav Krklec” Maruševec - <http://os-gkrklec-calinec.skole.hr/natjecaji>.

*- Povjerenstvo za provedbu natječaja*